ET Euroopa Liidu Teataja C 71/23

NÕUKOGU ARVAMUS,

27. veebruar 2007,

Ungari ajakohastatud lähenemisprogrammi 2006–2010 kohta

(2007/C 71/07)

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 7. juuli 1997. aasta määrust (EÜ) nr 1466/97 eelarveseisundi järelevalve ning majanduspoliitika järelevalve ja kooskõlastamise tõhustamise kohta, (1) eriti selle artikli 9 lõiget 3,

võttes arvesse komisjoni soovitust,

olles konsulteerinud majandus- ja rahanduskomiteega,

ON ESITANUD KÄESOLEVA ARVAMUSE:

(1) Nõukogu vaatas 27. veebruaril 2007 läbi Ungari ajakohastatud lähenemisprogrammi, mis hõlmab ajavahemikku 2006–2010.

(2) Programmi aluseks olevas makromajanduslikus stsenaariumis prognoositakse, et eelarve konsolideerimise meetmete tulemusel aeglustub majandustegevus 2007. ja 2008. aastal ning meetmete võtmisele eelnenud kasvumäärad saavutatakse uuesti 2009. aastaks. Praegu kättesaadava teabe põhjal hinnates näib, et stsenaarium on kuni aastani 2008 üldjoontes realistlik ja võib-olla isegi pisut ettevaatlik, kuid järgnevate aastate suhtes tundub see üsna optimistlik. Programmis prognoositakse inflatsiooni tõusu 2007. aastal ning seejärel taas kiiret langust; kogu programmiperioodiks prognoositav inflatsiooni arengukõver on siiski mõnevõrra optimistlik.

(3) Komisjoni 2006. aasta sügisprognoosi kohaselt ning kooskõlas 2006. aasta septembris esitatud ajakohastatud programmi muudetud eesmärgiga (2) on valitsemissektori eelarve puudujääk 2006. aastal hinnanguliselt 10,1 % SKPst, võrreldes 2005. aasta detsembris esitatud ajakohastatud lähenemisprogrammi eesmärgiga, milleks oli 6,1 % SKPst. Kavandatud eelarvepuudujäägi ületamine oli peaaegu täielikult tingitud ülekuludest (ligikaudu 5 % SKPst) kesksete eelarveinstitutsioonide tegevuskulude, pensioni- ja tervishoiukulude ning kohalike omavalitsuste investeeringute valdkonnas. Samuti kajastab see valitsemissektori eelarvesse arvestatud maanteede investeeringuid (1,1 % SKPst). 2006. aasta suvel vastu võetud eelarve korrigeerimismeetmete pakett, millega kavatseti eelarvet korrigeerida 1,5 % võrra SKPst, hõlmab tulude suurendamise meetmeid ning mõningaid koheseid kulukärpeid tervishoiu, gaasihinna subsiidiumide ja avaliku halduse valdkonnas. Kõnealused meetmed (v.a eelarve üldreservi vähendamine (0,3 % SKPst)) peaksid avaldama olulist mõju ka 2007. aastal ja pärast seda.

(4) Ajakohastatud programmi eesmärk on ülemäärase eelarvepuudujäägi korrigeerimine 2009. aastaks (vähendades puudujääki 10,1 %-lt SKPst 2006. aastal 3,2 %ni SKPst 2009. aastaks) (3) kooskõlas 2006. aasta septembris esitatud ajakohastatud programmiga ning üldjoontes sarnase makromajandusliku stsenaariumi põhjal, ning vähendada puudujääki 2010. aastal veelgi. Esmase tasakaalu paranemine oleks samas suurusjärgus. Eelarve kavandatakse tasakaalustada programmiperioodi alguses ning ligi pool puudujäägi vähendamisest toimub 2007. aastal. Kavandatud nominaalne korrigeerimine programmiperioodi jooksul kavatsetakse saavutada tulude ja SKP suhte suurendamisega ligi 1 protsendipunkti võrra ning kulude ja SKP suhte vähendamisega 6,5 protsendipunkti võrra. Algne maksukoormuse kasv 1,6 protsendipunkti SKPst 2007. aastal asendatakse järk-järgult kulude piiramise meetmetega. Lisaks alates 2006. aasta suvest vastu võetud kulukärbetele ja teatavate eelarvevahendite külmutamisele on ametiasutused alustanud kulukontrolli tugevdamist ja riigi rahanduse institutsioonilise raamistiku tõhustamist. Peale selle esitatakse programmis laiaulatusliku struktuurireformi kava, mille eesmärk on tagada puudujäägi vähendamiseks seatud eesmärkide saavutamine eriti programmi viimastel aastatel.

(5) Ühiselt kokkulepitud metoodika alusel arvutatud struktuurne tasakaal (s.t tsükliliselt kohandatud eelarvetasakaal, v.a ühekordsed ja muud ajutised meetmed) peaks kava kohaselt paranema, langedes 9,75 %-lt SKPst 2006. aastal 3 %-le programmiperioodi lõpuks. Programmis esitatud eelarveseisundi eesmärk keskpikaks perioodiks on struktuurne puudujääk 0,5 % SKPst, mida aga programmiperioodi jooksul saavutada ei kavatseta. Võrreldes eelmise ajakohastatud versiooniga, milles keskpika perioodi eesmärk oli struktuurne puudujääk vahemikus 0,5 %–1 % SKPst, on see teataval määral ambitsioonikam. Keskpika perioodi eesmärk peegeldab õigesti võlasuhet ja potentsiaalset keskmist majanduskasvu pikaajalises plaanis. Kuna keskpika perioodi eesmärk on seatud minimaalsest kontrollväärtusest (hinnanguline struktuurne puudujääk 1,5 % SKPst) kõrgemale, peaks selle saavutamine tagama kindlusvaru ülemäärase puudujäägi vältimiseks.

(6) Eelarve täitmine võib eriti alates 2008. aastast olla programmis kavandatust halvem. Makromajanduslikust stsenaariumist tingitud eelarve-eesmärkide saavutamisega seotud riskid tunduvad kuni 2008. aastani olevat üldiselt tasakaalustatud, kuid kavandatust madalam SKP kasv programmi viimastel aastatel võib põhjustada suurema puudujäägi. Kuigi ettenähtud lühiajalised kulukärped ja vahendite ajutise külmutamise kava kajastusid 2007. aasta eelarves, tekitab siiski teataval määral ebakindlust see, kui tõhusalt suudetakse vahendite külmutamise kava rakendada (muuhulgas ka seetõttu, et aastatel 2004–2006 ei ole selles valdkonnas saavutatud kuigi häid tulemusi). Uute rahanduspoliitiliste eeskirjade tõhusust ja esimesi samme mitmeaastase eelarveraamistiku suunas, millega püütakse vältida pidevaid ülekulusid, tuleb veel katsetada. Valitsus on teinud otsuseid avaliku halduse, tervishoiu-, pensioni-, haridus- ja hinnatoetuste süsteemi reformimise kohta. Nimetatud meetmete alusel võiks eelarve tulemus olla 2007. ja 2008. aasta puudujäägi eesmärgile lähemal, kui oli kavandatud komisjoni talituste 2006. aasta sügisprognoosis. Muud struktuurireformide elluviimiseks vajalikud sammud, mis peavad asendama 2008. aasta lõpul lõppevaid kulutuste piiramise meetmeid, tuleb alles täiendavalt kindlaks määrata ja täielikult rakendada. Lisaks on programmi viimastel aastatel oht, et eelarvedistsipliin võib nõrgeneda, nagu näitab ka varasem kogemus. Juhul kui ühistranspordiettevõtete ümberkorralduskava ei anna loodetud tulemusi, võib nimetatud ettevõtete üha suurenev kahjum puudujääki ajutiselt suurendada.

(7) Selle riskihinnangu alusel tundub programmis võetud eelarvepoliitiline hoiak olevat üldiselt kooskõlas ülemäärase eelarvepuudujäägi korrigeerimisega aastaks 2009, nagu soovitas nõukogu, eeldusel et eelarvestrateegia viiakse täielikult ellu. See hõlmab eelkõige 2007. aasta eelarves ja uues programmis teatavaks tehtud konsolideerimismeetmete täielikku rakendamist, samuti ka väljakuulutatud täiendavate struktuurireformide läbiviimise meetmete täiendavat täpsustamist ja õigeaegset vastuvõtmist. 2010. aastal, kui ülemäärane puudujääk on kavakohaselt likvideeritud, tuleks kiirendada programmi keskpika perioodi eesmärgi saavutamiseks vajalike kohanduste tempot. See oleks ka esimene samm seni puuduva piisava kindlusvaru tagamiseks, et tavaliste makromajanduslike kõikumiste korral ei ületaks puudujääk kontrollväärtust, milleks on 3 % SKPst.

(8) Valitsemissektori koguvõlg on aastal 2006 hinnanguliselt jõudnud tasemele 67,5 % SKPst, mis ületab asutamisepingus sätestatud kontrollväärtuse 60 % SKPst. Programmi prognooside kohaselt tõuseb võla suhe 2008. aastal 71,25 %-ni. Pärast 2008. aastat hakkab see eeldatavasti taas langema ning jõuab 2010. aastaks uuesti 67,5 %-ni. Võttes arvesse eespool nimetatud eelarve-eesmärkidega seotud riske, ei kujune võlasuhte muutused ilmselt nii positiivseteks, kui programmis prognoositakse. Riskihinnangu alusel ei väheneks võla suhe programmiperioodi lõpuks kontrollväärtuse suunas piisavalt.

(9) Elanikkonna vananemisest tulenev pikaajaline mõju eelarvele on Ungaris ELi keskmisest märgatavalt suurem, eriti põhjustab seda pikemas perspektiivis märkimisväärne pensionikulutuste osatähtsuse suurenemine SKPst. Kuigi esimesed olulised sammud on juba astutud, aitaks riigi rahanduse jätkusuutlikkust ohustavaid riske vähendada elanikkonna vananemisega seotud kulutuste märkimisväärse suurenemise ohjamisele suunatud reformimeetmete, nagu on programmis ette nähtud, täieulatuslik rakendamine. Veelgi tähtsam on, et lisaks kujutab algne nõrk eelarveseisund, mis on 2005. aastaga võrreldes veelgi halvenenud, endast ohtu riigi rahanduse jätkusuutlikkusele juba enne seda, kui võetakse arvesse elanikkonna vananemisest tingitud pikaajalist mõju eelarvele. Peale selle ületab valitsemissektori koguvõlg asutamislepingus sätestatud kontrollväärtuse. Kavandatav täiendav eelarve konsolideerimine aitaks vähendada ohtu riigi rahanduse jätkusuutlikkusele. Üldiselt tundub, et Ungari riigi rahanduse jätkusuutlikkusega seotud ohud on suured.

(10) Lähenemisprogramm sisaldab Ungari 2006. aasta oktoobris muudetud riikliku reformiprogrammi üldmõju kvalitatiivset hinnangut keskpika perioodi eelarvestrateegia raames. Lisaks esitatakse selles mõningast teavet riiklikus reformiprogrammis kavandatud peamiste reformide otseste eelarvekulude või kokkuhoiu kohta, kuid selle eelarveprognoosides ei võeta selgelt arvesse riiklikus reformiprogrammis osutatud meetmete mõju riigi rahandusele. Lähenemisprogrammis kavandatud meetmed riigi rahanduse valdkonnas tunduvad olevat kooskõlas riiklikus reformiprogrammis ettenähtud meetmetega. Eelkõige vastavad struktuurireformikavad ja lähenemisprogrammis esitatud hiljuti vastu võetud meetmed, eriti avaliku halduse, pensioni- ja haridus- ning mitmesuguste subsiidiumide süsteemi reformimise meetmed, täiel määral riiklikus reformiprogrammis esitatud reformide kavale.

(11) Programmis esitatud eelarvestrateegia on üldjoontes kooskõlas majanduspoliitika üldsuunistega, mis sisalduvad 2005.–2008. aasta koondsuunistes.

(12) Stabiilsus- ja lähenemisprogrammide tegevusjuhendis määratletud andmenõuete osas esitatakse programmis kõik nõutavad ja enamik vabatahtlikest andmetest (4).

Nõukogu leiab, et programmi kohaselt kavatsetakse viimaste aastate suuri puudujääke vähendada, tehes perioodi algaastatel jõupingutusi olukorra kohandamiseks, ning et programm vastab üldjoontes ülemäärase eelarvepuudujäägi korrigeerimise kavale nõukogu seatud tähtaja jooksul 2009. aastaks. Alates 2006. aasta suvest on võetud mitmeid tulude suurendamise ja kulude piiramise meetmeid, samuti on hakatud rakendama avaliku halduse, tervishoiu-, pensioni- ja haridusreformi. Puudujäägi- ja võlaeesmärkide saavutamisega on siiski seotud teatavad ohud, eriti alates 2008. aastast.

Arvestades eespool esitatud hinnangut ning artikli 104 lõike 7 alusel 10. oktoobril 2006 antud soovitust, kutsub nõukogu Ungarit üles jätkama suuri jõupingutusi ning:

i) rakendama rangelt 2007. aasta eelarvet ja võtma asjakohaseid meetmeid ülemäärase eelarvepuudujäägi korrigeerimiseks 2009. aastaks, võttes vajaduse korral täiendavaid meetmeid, ning tagama, sealhulgas kasutades lisatulusid eelarve puudujäägi vähendamiseks, et valitsemissektori koguvõla ja SKP suhet asutakse kindlalt vähendama eelistatavalt enne 2009. aastat;

ii) parandama eelarvekontrolli eelarve-eeskirjade tõhustamise ja riigi rahanduse institutsioonilise raamistiku tugevdamise kaudu, tuginedes 2007. aasta eelarve raames astutud esimestele sammudele;

iii) vähendama püsivalt kulusid avaliku halduse ja tervishoiusüsteemi kavandatavate reformimeetmete ning kavandatava haridusreformi vastuvõtmise ja kiire rakendamise kaudu;

iv) pidades silmas võlataset ja rahvastiku vananemisest tingitud kulude kasvu, parandama riigi rahanduse pikaajalist jätkusuutlikkust, tehes piisavaid edusamme keskpika perioodi eesmärkide saavutamiseks ning võttes täiendavaid pensionireformimeetmeid vastavalt kavandatule.

Peamiste makromajanduslike ja eelarveprognooside võrdlus

2005 2006 2007 2008 2009 2010 Reaalne SKP (muutus, %) LP dets 2006 4,2 4,0 2,2 2,6 4,2 4,3 KOM nov 2006 4,2 4,0 2,4 2,7 puudub puudub LP sept 2006 4,1 4,1 2,2 2,6 4,1 puudub LP dets 2005 4,2 4,3 4,1 4,1 puudub puudub ÜTHI inflatsioon (%) LP dets 2006 3,6 3,9 6,2 3,3 3,0 2,8 KOM nov 2006 3,5 3,9 6,8 3,9 puudub puudub LP sept 2006 3,6 3,5 6,2 3,3 3,0 puudub LP dets 2005 3,5 2,1 3,0 2,4 puudub puudub SKP lõhe (% potentsiaalsest SKPst) LP dets 2006 (5) 0,5 0,9 – 0,4 – 1,2 – 0,5 0,4 KOM nov 2006 (9) 0,6 1,0 0,1 – 0,5 puudub puudub LP sept 2006 (5) 0,3 0,8 – 0,3 – 0,9 0,0 puudub LP dets 2005 (5) – 1,0 – 0,5 – 0,1 0,4 puudub puudub Valitsemissektori eelarve tasakaal (% SKPst) LP dets 2006 – 7,8 – 10,1 – 6,8 – 4,3 – 3,2 – 2,7 KOM nov 2006 – 7,8 – 10,1 – 7,4 – 5,6 puudub puudub LP sept 2006 – 7,5 – 10,1 – 6,8 – 4,3 – 3,2 puudub LP dets 2005 (10) – 7,4 – 6,1 – 4,7 – 3,4 puudub puudub Esmane tasakaal (% SKPst) LP dets 2006 – 3,7 – 6,2 – 2,4 0,0 0,9 1,1 KOM nov 2006 – 3,7 – 6,1 – 2,9 – 1,4 puudub puudub LP sept 2006 – 3,4 – 6,3 – 2,4 – 0,2 0,8 puudub LP dets 2005 (10) – 3,8 – 2,9 – 1,7 – 0,7 puudub puudub Tsükliliselt kohandatud tasakaal (% SKPst) LP dets 2006 (5) – 8,0 – 10,5 – 6,6 – 3,8 – 3,0 – 2,9 KOM nov 2006 – 8,1 – 10,5 – 7,4 – 5,4 puudub puudub LP sept 2006 (5) – 7,6 – 10,5 – 6,7 – 3,9 – 3,2 puudub LP dets 2005 puudub puudub puudub puudub puudub puudub Struktuurne tasakaal (6) (% SKPst) LP dets 2006 (7) – 8,0 – 9,8 – 5,6 – 3,7 – 3,0 – 2,9 KOM nov 2006 (8) – 8,5 – 10,3 – 6,5 – 5,1 puudub puudub LP sept 2006 – 7,6 – 9,7 – 5,8 – 3,6 – 3,2 puudub LP dets 2005 puudub puudub puudub puudub puudub puudub Valitsemissektori koguvõlg (% SKPst) LP dets 2006 61,7 67,5 70,1 71,3 69,3 67,5 KOM nov 2006 61,7 67,6 70,9 72,7 puudub puudub LP sept 2006 62,3 68,5 71,3 72,3 70,4 puudub LP dets 2005 (10) 61,5 63,0 63,2 62,3 puudub puudub Allikas: Lähenemisprogramm (LP); komisjoni talituste 2006. aasta sügise majandusprognoos (KOM); komisjoni talituste arvutused.

(1) EÜT L 209, 2.8.1997, lk 1. Määrust on muudetud määrusega (EÜ) nr 1055/2005 (ELT L 174, 7.7.2005, lk 1). Dokumendid, millele on osutatud käesolevas tekstis, asuvad veebilehel:

http://europa.eu.int/comm/economy_finance/about/activities/sgp/main_en.htm

(2) Oma arvamuses 2005. aasta detsembris esitatud ajakohastatud lähenemisprogrammi kohta leidis nõukogu, et kavandatud kulude vähendamist 7,5 % ulatuses SKPst ei toetatud konkreetsete meetmetega. Seetõttu kutsus nõukogu Ungarit üles esitama hiljemalt 1. septembriks 2006 ajakohastatud lähenemisprogrammi täpsustatud versiooni, milles on kindlaks määratud konkreetsed ja struktuurilised meetmed, mis on täielikult kooskõlas keskpika perioodi kohandamiskavaga. Kooskõlas nimetatud palvega esitas Ungari nõukogule ja komisjonile parandatud programmi 1. septembril 2006.

(3) Puudujäägile 2009. aastaks seatud eesmärk 3,2 % SKPst ületaks endiselt asutamislepingus sätestatud kontrollväärtust, milleks on 3 % SKPst. Programmis eeldatakse, et nõukogu ja komisjon võtavad Ungari ülemäärase eelarvepuudujäägi menetluse tühistamist kaaludes (kooskõlas nõukogu muudetud määruse (EÜ) nr 1467/97 artikli 2 lõikega 7, milles on sätestatud, et kui valitsussektori eelarve puudujääk “…on oluliselt ja jätkuvalt vähenenud ning jõudnud kontrollväärtusele lähedasele tasemele, ”peaksid nõukogu ja komisjon arvesse võtma pensionireformi järk-järgult vähenevat netokulu, mis hõlmab täielikult finantseeritud pensionisammast, võttes aluseks lineaarselt vähenevaid kulusid viis aastat kestva üleminekuperioodi jooksul ning arvestades tegevusjuhendi rakendussätteid) arvesse 20 % pensionireformist tulenevast iga-aastasest eelarvekulust (käesoleval aastal moodustab see eeldatavasti 0,3 % SKPst).

(4) In particular, data are missing on government expenditure by function as well as on hours worked, the government's financial assets and financial debt; some data on the long-term sustainability of public finances are also not provided.

(5) Komisjoni talituste arvutused programmis sisalduva teabe alusel.

(6) Tsükliliselt kohandatud tasakaal (nagu eelmistes ridades), välja arvatud ühekordsed ja ajutised meetmed.

(7) Programmis esitatud ühekordsed ja ajutised meetmed (0,7 % SKPst aastal 2006 ja 1,0 % SKPst aastal 2007 ning 0,1 % SKPst aastal 2008; kõigi puhul puudujääk suureneb).

(8) Komisjoni talituste 2006. aasta sügisprognoosis esitatud ühekordsed ja ajutised meetmed (0,4 % SKPst 2005. aastal, puudujääk väheneb; 0,3 % SKPst 2006. aastal; 0,9 % SKPst 2007. aastal ja 0,3 % SKPst 2008. aastal; kõigi puhul puudujääk suureneb).

(9) Kooskõlas prognoositava potentsiaalse kasvuga 3,7 %, 3,6 %, 3,4 % ja 3,2 % vastavalt aastatel 2005–2008.

(10) Võrreldavuse huvides kohandati 2005. aasta detsembris esitatud lähenemisprogrammi eelarvenäitajaid, et kaasata pensionireformiga seotud kulud.

Allikas:

Lähenemisprogramm (LP); komisjoni talituste 2006. aasta sügise majandusprognoos (KOM); komisjoni talituste arvutused.